Smailais lāčpurns

Smailais lāčpurns (Morchella conica) ir Latvijā vidēji reta lāčpurnu ģints sēne, kuras augļķermeņi pēc apstrādes ir ēdami.

 Taksonomija 

Apzīmējums Morchella conica vēsturiski ir lietots arī citām lāčpurnu sugām, tai skaitā parastajam lāčpurnam.

2014. gadā pētnieku grupa F. Rišāra vadībā paziņoja, ka pēc viņu filoģenētiskajiem pētījumiem nepieciešams revidēt visu lāčpurnu sugu nomenklatūru un tai skaitā, atzīt smailos lāčpurnus par neeksistējošu sugu, bet visus līdz šim par tādiem uzskatītos pieskaitīt 4 citām lāčpurnu sugām, no kurām Latvijā atrasts vienīgi skaistais lāčpurns.True morels (Morchella, Pezizales) of Europe and North America: evolutionary relationships inferred from multilocus data and a unified taxonomy Franck Richard, Jean-Michel Bellanger, Philippe Clowez, Karen Hansen, Kerry O’Donnell, Alexander Urban, Mathieu Sauve, Régis Courtecuisse & Pierre-Arthur MoreauMorchellaceae in the Pacific Northwest Tomēr viens no diviem galvenajiem sēņu klasifikācijas avotiem Mycobank atzīst par leģitīmu esošo klasifikāciju.Mycobank: Morchella conica Savukārt otrais šāds avots Index Fungorum identificē Morchella conica kā parasto lāčpurnu.Index Fungorum Search: Morchella conica Bieži šādi nosaukumu konflikti turpinās desmitiem gadu. Kamēr pasaulē nav izstrādāta un nostabilizējusies jauna terminoloģija un klasifikācija, Latvijā publiski pieejamos avotos lāčpurniem pašlaik tiek lietota XX/XXI gadsimtu mijā pieņemtā sistemātika.

 Sēnes apraksts 
 Cepurīte: doba, krāsa pelēkbrūna vai retāk dzeltenbrūna, krokas dažreiz tumšākas. Forma koniska vai nedaudz nosmailināta, ārpusē ar ar šūnveidīgu kroku tīklu, kurā vertikālās krokas ir salīdzinoši taisnas, bet horizontālās — haotiskas. Visā garumā saaugusi ar kātiņu. Platums līdz 4 cm, augstums līdz 8 cm. Mīkstums balts, plāns, maigs un trausls, griezumu vietās krāsu nemaina, bez īpašas smaržas un garšas.
 Kātiņš: balts, bālgans vai uz vecumu dzeltenīgs, smalki miltains, dobs. Garums līdz 4,5 cm, resnums 1—3 cm. 
 Sporas: vienšūnas, elipsoidālas, gludas, bezkrāsainas, ar dzeltenīgu nobirumu, bez eļļas pilieniem, 18—21/12—15 µm.
 Aski: cilindriski, izmēri 250—380/15—17 µm, katrā askā 8 sporas.Sugu enciklopēdija "Latvijas Daba"Sēnes.lv - Smailais lāčpurns

 Augšanas apstākļi 
Dabisko nobiru saprofīts. Aug aprīļa beigās un maijā. Parasti grupās, dārzos vai jauktu koku mežos zāļainās meža pļavās un laukumiņos, arī krūmājos un mežmalās, izdegumos, bieži uz smilšainas vai mālsmilts augsnes. Siltāku reģionu kalnos tiek atzīmēts pārsvarā kaļķainās augsnēs un skujkoku mežos.The Complete Mushroom Hunter, Revised: Illustrated Guide to Foraging, Harvesting, and Enjoying Wild Mushrooms Gary Lincoff, Quarry Books, 2017, 59. lpp. Izplatīts abās puslodēs.

 Kultivēšana 

Dienvidu Čīlē kopš 2012. gada tiek veikti mēģinājumi degumos audzēt smailo lāčpurnu; nogāja līdz tam, ka mežu īpašnieki dedzināja savus mežus, lai izdegās saaugtu lāčpurni.Morchella, el hongo chileno que causa furor en el extranjero

Mākslīgu audzēšanu apgrūtina lāčpurnu slieksme vairāk veidot jaunus micēlija posmus, nevis augļķermeņus, kuri tiek veidoti tikai īpaši labvēlīgos apstākļos.Morphological development of Morchella conica mycelium on different agar media  P. Guler and E.G. Ozkaya, Department of Biology, Faculty of Science and Literature, Kirikkale University, Turkey (Accepted: July 29, 2008) Tomēr mēģinājumi turpinās, jo lāčpurnu cenas ir ļoti augstas.

 Barības vērtība 

Augstvērtīga un populāra ēdamā sēne.
Ēdama pēc 10 minūšu termiskas apstrādes, kas samazina sēnē iespējami esošo toksīnu daudzumu. Dažiem indivīdiem izsauc nelielus un diennakts laikā pārejošus gremošanas trakta vai nervu sistēmas traucējumus.Cerebellar effects after consumption of edible morels (Morchella conica, Morchella esculenta). Pfab R, Haberl B, Kleber J, Zilker T.

No ārstnieciskiem efektiem zināma antimikrobiāla un antioksidanta iedarbība.A Polysaccharide Purified from Morchella conica Pers. Prevents Oxidative Stress Induced by H2O2 in Human Embryonic Kidney (HEK) 293T Cells Na Xu, Yi Lu, Jumin Hou, Chao Liu and Yonghai Sun

 Līdzīgās sugas 
Līdzīgi ir augstais lāčpurns, kuram ir lielāki augļķermeņi un kātiņš pie cepurītes ir tikpat resns kā tā, kamēr smailajam lāčpurnam tas visā garumā ir ievērojami tievāks, un skaistais lāčpurns, kuru daudzi pētnieki uzskata par vienu sugu ar smailo vai par tā varietāti. Visi lāčpurni, ar kurām Latvijā šo sugu var sajaukt, ir ēdami. Bisītes jeb ķerveļi un ķēvpupi atšķiras no lāčpurniem ar savu virsmu, kura vienmēr ir izlocīti krunkaina, kamēr lāčpurniem — tīkloti šūnaina.

 Skatīt arī 

 Sēņošana
 Sēnes kulinārijā
 Sēņu tirdzniecība
 Lāčpurnu ģints

 Atsauces 

Kategorija:Lāčpurni
Kategorija:Ēdamās sēnes
Kategorija:Asku sēnes